ДГ „Вълчо Иванов” , с. Ставерци, общ. Долна Митрополия, обл. Плевен, ул. „Бачо Киро”- 1, e-mail: cdg.staverci@abv.bg , тел.: 06550/2054 и 0885334860

УТВЪРЖДАВАМ:

ДИРЕКТОР

Габриела Тодорова

**ПРОГРАМА ЗА ПРЕВЕНЦИЯ НА РАННОТО НАПУСКАНЕ НА ОБРАЗОВАТЕЛНАТА СИСТЕМА НА**

**ДЕТСКА ГРАДИНА „ВЪЛЧО ИВАНОВ“ С. СТАВЕРЦИ**

1. **ВЪВЕДЕНИЕ**

Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие.

Водещи стратегически документи при изготвяне на програмата на ДГ „Вълчо Иванов“ за превенция на ранното напускане на образователната система:

* Закон за предучилищното и училищно образование;
* Наредба за приобщаващото образование;
* Стратегия за намаляване дела на преждевременно напусналите образователната система – 2013-2020 г.;
* Национална стратегия за насърчаване и повишаване на грамотността – 2014-2020г.;
* Конвенция за борба срещу дискриминацията в областта на образованието.

Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионално развитие на децата и младите хора в България.

Програмата акцентира върху:

1. Мерки, свързани с превенцията на риска от отпадане от детска градина.
2. Обмен на добри и работещи практики между заинтересованите страни в едно със засилена информационна дейност за популяризиране ползите от образование.
3. Усъвършенстване на системата за събиране на постоянна и надеждна информация за движението на децата.

**II. РИСКОВЕ**

Преждевременното напускане на детската градина води до нарастване на рисковете от социално изключване, застрашава сигурността и стабилността на обществото и е предпоставка за влошаване качеството на живот на сегашното и следващите поколения. Здравният статус и достъпът до услуги и ресурси, които могат да осигурят по-добър стандарт и продължителност на живота в добро здраве и благосъстояние, са в пряка зависимост от получената по-висока степен на образование.

Посочените последствия са показателни за мащаба и степента на негативното влияние на преждевременно напусналите образователните институции и техните семейства и върху цялостното социално-икономическо развитие на страната.

**III. ПРИЧИНИ ЗА ОТПАДАНЕ ОТ ОБРАЗОВАТЕЛНИТЕ ИНСТИТУЦИИ:**

Причините за отпадане от детската градина са многообразни и не се проявяват изолирано, а въздействат комплексно. Това определя необходимостта да се подхожда комплексно и същевременно да се действа индивидуално към конкретния случай на всяко дете, застрашено от отпадане или вече отпаднало от детската градина.

Отпадането от образователните институции е не само социален, но и педагогически проблем. Причините за това са различни и могат да бъдат класифицирани в няколко основни категории:

* Икономически;
* Социални;
* Етнокултурни;
* Образователни;
* Институционални;
* Свързани със здравния статус.

**Идентифициране на рисковите фактори за преждевременно напускане на деца от детската градина:**

* Недостатъчно грижа и заинтересованост от страна на родителите, негативно отношение на родителите към образованието;
* Липса на ефективни санкции за родителите;
* Нисък жизнен стандарт на част от населението в резултат на продължителна безработица;
* Проблеми в семействата, водещи до отпадане на деца от детската градина;
* Липса на достатъчно финансови възможности в институцията за подкрепа на застрашени от отпадане деца по социални причини;
* Миграционни процеси, честа смяна на местопребиваването.

**IV. МИСИЯ НА ДГ“ВЪЛЧО ИВАНОВ“ ПО ОТНОШЕНИЕ НА ПРЕВЕНЦИЯ НА РАННОТО НАПУСКАНЕ НА ИНСТИТУЦИЯТА:**

Да се изгражда качествена и достъпна подкрепа за деца, застрашени от отпадане, която осигурява добра подготовка за училище.

Това се осъществява чрез последователна политика, подчинена на следните принципи:

* Всяко дете има право на образование и трябва да има равен достъп до образование;
* В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус;
* Всеобхватност на дейностите – осъществяване на дейности по превенция на тормоза и насилието, ранна диагностика на обучителни затруднения на децата, както и дейности за мотивация и преодоляване на проблемно поведение;
* Публичност и прозрачност на цялостната политика – публикуване на интернет- и фейсбук страниците на детската градина на информация за обмен на добри практики, празници, тържества и изяви на децата;
* Обратна връзка с институции, родители, учители;
* Идентифициране на рисковите фактори.

**V. ЦЕЛИ НА ПРОГРАМАТА:**

1. Разработване и изпълнение на комплекс от ефективни мерки и дейности за превенция и намаляване на риска от преждевременно отпадане на деца.

2. Усъвършенстване работата на педагогическия екип, повишаване качеството на образование в ДГ „Вълчо Иванов“, в резултат на което да намалее броят на децата в риск от отпадане.

**VI. ДЕЙНОСТИ ЗА ИЗПЪЛНЕНИЕ НА ПРОГРАМАТА:**

1. **Мерки за намаляване броя на безпричинните отсъствия, превенция на отпадане от детската градина:**

* Осигуряване на позитивна образователна среда – психологически климат, атмосфера на взаимоотношения, управление;
* Работа по развитието на детската група като екип, преодоляване на обособяването по етническа принадлежност на децата;
* Осъществяване на контрол за редовно и точно вписване на отсъствията на децата в задължителната документация, за коректно и точно подаване на данните за движението на децата и за броя на отсъствията;
* Проследяване на преместването и отсъствията на децата;
* Своевременно информиране на директора от учителите за отсъствията на децата от подготвителната група по неуважителни причини повече от 3 пъти в месеца;
* Посещение от учителите на групата, в която има такова дете, на постоянния адрес на детето, отсъствало 3 и повече последователни дни, при невъзможност за свързване с родителите по телефон;
* Задължаване на родителите да уведомяват своевременно учителите при необходимост детето им да отсъства по здравословни причини и да представят медицинска бележка;
* Иницииране от детската градина на съвместни кампании/инициативи със заинтересованите страни за намаляване риска от преждевременното напускане на детска градина и за повишаване на информираността относно значението на образованието;
* Обмен на добри практики;
* Работа по Национални програми и проекти като мярка за осигуряване на качествено образование и превенция на отпадащите деца;
* Организиране на допълнителни дейности извън държавните образователни стандарти и включване в извънучебни форми на деца в риск, застрашени от отпадане;
* Мотивиране на продължаване на образованието в следваща степен;
* Повишаване на качеството на образованието като предпоставка за развититето на личността на всяко дете и предотвратяване на ранното напускане от детска градина;
* Квалификация на педагогическите специалисти;
* Използване на иновативни методи и технологии;
* Анализиране на входното и изходно проследяване на резултатите от развитието на децата;
* Достъп до качествено образование на децата със СОП;
* Подобряване възможностите за обучение на деца със СОП – осигуряване на допълнителна подкрепа;
* Засилване на взаимодействието детска градина – външни институции, имащи отношение по проблема.

1. **Политики за интервенция на отпадането от детската градина:**

* Кампании сред родителите с информационен и практически характер за привличането им към живота в детската група и градина.
* Повишаване участието и ангажираността на родителите и обществеността:

= Активно включване на родителите в подготовката и провеждането на мероприятия в и извън детската градина;

= Организиране на работилници за родители за изработване на картички за различни празници, боядисване на великденски яйца, изработване на мартеници, коледни изделия, сурвачки;

= Съвместно отбелязване на традиционни празници, обичаи, обреди;

= Активно участие на родителите в Обществения съвет;

= Организиране на родителски срещи – организационни, тематични, по конкретни поводи и др.;

* Сътрудничество с различни институции: Дирекция „Социално подпомагане“, Отдел „Закрила на детето“, РЦПППО, Читалище „Васил Левски“ с. Ставерци, ОУ „Св. св. Кирил и Методий“ с. Ставерци.

1. **Очаквани резултати:**

* Приложен единен комплекс от политики, планове и мерки на ниво детска градина, съответстващи на националните и основаващи се на системно наблюдение, анализ, оценка, редовна отчетност и прозрачност, от които да произтичат коригиращи действия, развиване на ресурси и насочване на въздействието съобразно установените потребности;
* Подобрени образователно-възпитателни резултати, осигурена подходяща образователна подкрепа за развитието на всяко дете, включително на деца от уязвими етнически общности и на деца със специални образователни потребности;
* Намаляване броя на отпаднали деца от детската градина.

1. **Отчет на дейностите и мерките за превенция на ранното отпадане от** образователната институция.

* Изготвяне на годишни отчети за изпълнение на програмата.

Програмата е приета на заседание на ПС с протокол № 1/29.09.2021 г. и е утвърдена със Заповед № 28/29.09.2021 г.